**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

……………………………. 2018 թվականի N ………. - Ն

ՓՈԽՀԱՏՈՒՑՎՈՂ ԴԵՂԵՐԻ ԳՆԵՐԻ ՊԵՏԱԿԱՆ ԿԱՐԳԱՎՈՐՄԱՆ ԸՆԹԱՑԱԿԱՐԳԸ ՍԱՀՄԱՆԵԼՈՒ ՄԱՍԻՆ

----------------------------------------------------------------------------------------

Համաձայն «Դեղերի մասին» Հայաստանի Հանրապետության օրենքի 11-րդ հոդվածի 4-րդ և 5-րդ մասերի և 31-րդ հոդվածի 1-ին մասի 1-ին կետի «բ» պարբերությամբ սահմանված պահանջների՝ Հայաստանի Հանրապետության կառավարությունը որոշում է՝

1. Սահմանել Փոխհատուցվող դեղերի գների պետական կարգավորման ընթացակարգը՝ համաձայն Հավելված 1-ի:

2. Հաստատել ռեֆերենտային երկրների ցանկը` hամաձայն Հավելված 2-ի, որոնց դեղերի շուկաներում գործող մեծածախ (մանրածախ) գների համադրության արդյունքում փոխհատուցվող դեղերի համար կսահմանվեն փոխհատուցվող դեղերի ռեֆերենտային մեծածախ (մանրածախ) գները:

3. Սույն որոշման Հավելված 1-ով սահմանված կարգը, բացառությամբ կարգի 15-24-րդ կետերով սահմանվող կարգավորումների, ուժի մեջ է մտնում պաշտոնական հրապարակումից ոչ ուշ, քան վեց ամիս հետո:

4. Սույն որոշման Հավելված 1-ով սահմանված կարգի 15-24-րդ կետերով սահմանվող կարգավորումները ուժի մեջ են մտնում 2025 թվականի հունվարի 1-ից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Կ. ԿԱՐԱՊԵՏՅԱՆ

Հավելված 1

ՀՀ կառավարության 2018 թվականի

…………………-ի N ………..- Ն որոշման

ՓՈԽՀԱՏՈՒՑՎՈՂ ԴԵՂԵՐԻ ԳՆԵՐԻ ՊԵՏԱԿԱՆ ԿԱՐԳԱՎՈՐՄԱՆ ԸՆԹԱՑԱԿԱՐԳԸ

I. ԸՆԴՀԱՆՈՒՐ ԴՐՈՒՅԹՆԵՐ

1. Սույն ընթացակարգով կարգավորվում են փոխհատուցվող դեղերի գների պետական կարգավորման գործընթացները, դեղերի պետական գնումների գործընթացներում ներգրավված կողմերի միջև իրավահարաբերությունները:

2. Սույն ընթացակարգում կիրառվող հասկացություններն են՝

1) **Դեղի ձեռք բերման սկզբնական (առավելագույն) գին`** պետական գնումների ընթացակարգերով ձեռք բերվող փոխհատուցվող դեղի մրցույթում լոտի համար ներկայացվող գնային առաջարկի առավելագույն մեծություն:

2) **Դեղի մանրածախ առավելագույն փոխհատուցման գին**՝ պետական պատվերի շրջանակներում ԱԱՊ օղակի բուժհաստատությունների միջոցների հաշվին պացիենտներին անվճար (արտոնյալ պայմաններով) հատկացվող դեղերի մանրածախ գների առավելագույն փոխհատուցման արժեք:

3) **Դեղի մեծածախ ռեֆերենտային գին**՝ ռեֆերենտ երկրներում դեղի մեծածախ գների համադրության արդյունքում սահմանված գին

4) **Դեղի մանրածախ ռեֆերենտային գին**՝ ռեֆերենտ երկրներում դեղի մանրածախ գների համադրության արդյունքում սահմանված գին

5) **Դեղի հենակետային գին**` դեղի գին, որի նկատմամբ կիրառվում են առավելագույն մեծածախ և մանրածախ հավելագները: Հայաստանի Հանրապետություն ներմուծվող դեղերի համար դեղի հենակետային գին է սահմանվում դեղի CIP գինը(CIP-Carriage and Insurance Paid to…) (ինվոյսի CIP գինը), իսկ տեղական դեղարտադրողների համար՝ հաշվապահական հաշվառման միջազգային ստանդարտ 2-ի «Պաշարներ»-ի (ՀՀՄՍ 2 «Պաշարներ») պահանջների համաձայն հաշվարկված դեղերի ինքնարժեքները:

6) **Դեղի առավելագույն մեծածախ հավելագին**՝ հավելագին, որը կիրառվում է դեղի հենակետային գնի նկատմամբ՝ դեղի ձեռք բերման սկզբնական (առավելագույն) գինը ստանալու համար:

7) **Դեղի առավելագույն մանրածախ հավելագին**՝ հավելագին, որը կիրառվում է դեղի հենակետային գնի նկատմամբ՝ դեղի մանրածախ առավելագույն փոխհատուցման գինը ստանալու համար:

3. «Դեղերի մասին» Հայաստանի Հանրապետության օրենքի 11-րդ հոդվածի 3-րդ մասի համաձայն փոխհատուցվող դեղի  հենակետային գինը,  մեծածախ և մանրածախ առավելագույն հավելագները սահմանում է Հայաստանի Հանրապետության կառավարությունը` դեղերի գների պետական կարգավորման նպատակով աշխատանքներն իրականացնող հանձնաժողովի (այսուհետ` Հանձնաժողով) եզրակացության հիման վրա:

4. Հայաստանի Հանրապետության առողջապահության նախարարը մինչև ընթացիկ տարվա հոկտեմբերի 1-ը հաստատում է հաջորդ տարվա ընթացքում պետական կենտրոնացված գնումների համակարգով (էլեկտրոնային բաց աճուրդով) գնվող փոխհատուցվող դեղերի ցանկը (այսուհետ՝ ցանկ 1) և հաջորդ տարվա ընթացքում պետության կողմից երաշխավորված անվճար և արտոնյալ պայմաններով ԱԱՊ կազմակերպությունների միջոցով մատուցվող բժշկական օգնության և սպասարկման ծառայությունների շրջանակներում (այսուհետ՝ պետական պատվեր) պացինտներին անհատույց կամ արտոնյալ պայմաններով տրամադրվող (փոխհատուցվող) դեղերի ցանկը (այսուհետ՝ ցանկ 2):

II. ՑԱՆԿ 1-ՈՒՄ ՆԵՐԱՌՎՈՂ ԴԵՂԵՐԻ ՌԵՖԵՐԵՆՏԱՅԻՆ ԳՆԵՐԻ, ՊԵՏՈՒԹՅԱՆ ԿՈՂՄԻՑ ԴԵՂԵՐԻ ՁԵՌՔԲԵՐՄԱՆ ՍԿԶԲՆԱԿԱՆ (ԱՌԱՎԵԼԱԳՈՒՅՆ) ԳՆԵՐԻ, ՀԵՆԱԿԵՏԱՅԻՆ ԳՆԻ, ԱՌԱՎԵԼԱԳՈՒՅՆ ՄԵԾԱԾԱԽ ՀԱՎԵԼԱԳՆԵՐԻ ՀԱՇՎԱՐԿՄԱՆ ԸՆԹԱՑԱԿԱՐԳԸ (ՄԵԹՈԴԱԲԱՆՈՒԹՅՈՒՆԸ)

5. Հանձնաժողովը մինչև ընթացիկ տարվա նոյեմբերի 30-ը գնահատում է սույն որոշման հավելված 1-ի 4-րդ կետի պահանջներով սահմանված ցանկ 1-ում ներառված յուրաքանչյուր դեղի համար պետական կենտրոնացված գնումների պահանջվող ծավալները հաջորդ տարվա համար և ներկայացնում է Հայաստանի Հանրապետության առողջապահության նախարարություն՝ նախարարի հաստատմանը: Կենտրոնացված գնումների պահանջվող ծավալները որոշվում են հաշվի առնելով նախորդ տարիների եռամսյակային փաստացի ծախսերը և ՀՀ բժշկական հաստատություններում ու ՀՀ առողջապահության նախարարության պահեստներում առկա մնացորդները: Պահանջվող քանակների հաշվարկները իրականացվում են 15 ամսվա կտրվածքով:

6. Դեղի մեծածախ ռեֆերենտային գինը սահմանվում է որպես ռեֆերենտ երկրներում արձանագրված մեծածախ գների հիման վրա վրա հանձնաժողովի ընտրությամբ ներքոհիշյալ ալգորիթմներից մեկով հաշվարկված արժեք.

1) նվազագույն արժեք,

2) նվազագույն արժեք գումարած նվազագույն արժեքի 10%,

3) աճման կարգով դասակարգված ցանկի երկրորդ գին,

4) աճման կարգով դասակարգված ցանկի երրորդ գին,

5) աճման կարգով դասակարգված ցանկի առատջին և երկրորդ գների միջին արժեք,

6) աճման կարգով դասակարգված ցանկի առատջին, երկրորդ և երրորդ գների միջին արժեք,

7) միջնակետային արժեք:

7. Հանձնաժողովը մինչև ընթացիկ տարվա դեկտեմբերի 20-ը ցանկ 1-ում ներառված դեղերի համար ռեֆերենտ երկրներերում այդ ամսաթվի դրությամբ ձևավորված մեծածախ գների վերլուծության հիման վրա սույն ընթացակարգի 7-րդ կետի պահանջներին համապատասխան սահմանում է դեղերի մեծածախ ռեֆերենտային գները:

8. Դեղի առավելագույն մեծածախ հավելագինը սահմանելու համար.

1) Նախ, որոշվում է դեղի մեծածախ ռեֆերենտային գինը ստանալու համար կիրառվող հաշվարկային հավելագնի մեծությունը.

**(1.1)**

2) Եթե՝

**Հաշվարկային մեծածախ հավելագինը (%)≤15% (1.2)**

Դեղի առավելագույն մեծածախ հավելագին է սահմանվում դեղի հաշվարկային հավելագինը.

3) Այս դեպքում որպես դեղի ձեռք բերման սկզբնական (առավելագույն) գին՝ պետական գնումների ընթացակարգերով ձեռք բերվող փոխհատուցվող դեղի մրցույթում լոտի համար ներկայացվող գնային առաջարկի առավելագույն մեծություն սահմանվում է դեղի մեծածախ ռեֆերենտային գինը (առանց ԱԱՀ-ի).

**Դեղի ձեռք բերման սկզբնական (առավելագույն) գինը=**

**=դեղի մեծածախ ռեֆերենտային գնին (1.4)**

4) Դեղի ձեռք բերման սկզբնական (առավելագույն) գինը՝ ներառյալ ավելացված արժեքի հարկը (ԱԱՀ) այս դեպքում կսահմանվի հետևյալ կերպ.

**Դեղի ձեռք բերման սկզբնական (առավելագույն) գինը (ներառյալԱԱՀ-ն) =**

**=1.2\*դեղի մեծածախ ռեֆերենտային գինը (1.5)**

5) Եթե՝

Դեղի առավելագույն մեծածախ հավելագինը սահմանվում է 15%.

6) Այս դեպքում դեղի ձեռք բերման սկզբնական (առավելագույն) գինը՝ պետական գնումների ընթացակարգերով ձեռք բերվող փոխհատուցվող դեղի մրցույթում լոտի համար ներկայացվող գնային առաջարկի առավելագույն մեծությունը սահմանվում է բանաձև (1.8)-ով.

**Դեղի ձեռք բերման սկզբնական (առավելագույն) գինը=**

**=1.15\*դեղի հենակետային գինը (1.8)**

7) Դեղի ձեռք բերման սկզբնական (առավելագույն) գինը՝ ներառյալ ԱԱՀ-ն այս դեպքում կսահմանվի հետևյալ կերպ.

**Դեղի ձեռք բերման սկզբնական (առավելագույն) գինը (ներառյալ ԱԱՀ-ն) =**

**=1.15\*1.2\*դեղի հենակետային գինը (1.9)**

8) Ցանկ 1-ում ներառված դեղերի համար Հանձնաժողովի կողմից սահմանած մեծածախ ռեֆերենտային գները և դրանց հիման վրա հաշվարկված՝ դեղերի ձեռք բերման սկզբնական (առավելագույն) գները հանձնաժողովի կազմած եզրակացության հիմքով Հայաստանի Հանրապետության առողջապահության նախարարը ներկայացնում է Հայաստանի Հանրապետության կառավարության հաստատմանը:

9. Դեղերի ձեռք բերման սկզբնական (առավելագույն) գները Հայաստանի Հանրապետության կառավարության կողմից հաստատվելուց հետո հանդիսանում են ցանկ 1-ում ընդգրկված փոխհատուցվող դեղերի ձեռք բերման պայմանագրերի սկզբնական (առավելագույն) գները (լոտերի առավելագույն գները)՝ պետական գնումների ընթացակարգերով ձեռք բերվող փոխհատուցվող դեղերի մրցույթներում լոտերի համար ներկայացվող գնային առաջարկների առավելագույն մեծությունները՝ հաստատման ամսաթվից հետո 12 ամիս տևող ժամանակահատվածի ընթացքում:

10. Հանձնաժողովն իրականացնում է ցանկ 1-ում ներառված դեղերի մեծածախ գների մշտադիտարկումը, համադրումը, վերլուծությունը ռեֆերենտ երկրների դեղերի շուկաներում:

11. Ռեֆերենտային գների, ինչպես նաև դեղերի ձեռք բերման սկզբնական (առավելագույն) գների՝ Հայաստանի Հանրապետության կառավարության կողմից նախկինում հաստատված (մակարդակների) արժեքների նկատմամբ 5 տոկոս և ավելի (մեկ ամիս տևող ժամանակահատվածի ընթացքում) կայուն փոփոխություն արձանագրելու դեպքում կազմում է փոխհատուցվող դեղի մեծածախ ռեֆերենտային գնի, ինչպես նաև դեղի ձեռք բերման սկզբնական (առավելագույն) գնի փոփոխման վերաբերյալ նոր եզրակացություն, որը Հայաստանի Հանրապետության առողջապահության նախարարը ներկայացնում է Հայաստանի Հանրապետության կառավարության հաստատմանը:

12. Հանձնաժողովը 10 աշխատանքային օրվա ընթացքում ուսումնասիրում է դեղեր մատակարարող կազմակերպությունների կողմից ներկայացված հաղորդումները (փաստաթղթային հիմնավորումները)՝ ցանկ 1-ում ընդգրկված դեղերի համար Հայաստանի Հանրապետության կառավարության կողմից նախկինում հաստատված ռեֆերենտային գնի նկատմամբ 5 տոկոս և ավելի (մեկ ամիս տևող ժամանակահատվածի ընթացքում) կայուն փոփոխություն արձանագրելու վերաբերյալ:

Հաղորդումները հաստաստվելու դեպքում հանձնաժողովը 10 աշխատանքային օրվա ընթացքում կազմում է փոխհատուցվող դեղի մեծածախ ռեֆերենտային գնի, ինչպես նաև դեղի ձեռք բերման սկզբնական (առավելագույն) գնի փոփոխման վերաբերյալ նոր եզրակացություն, որը Հայաստանի Հանրապետության առողջապահության նախարարությունը ներկայացնում է Հայաստանի Հանրապետության կառավարության հաստատմանը:

13. Փոխհատուցվող դեղերի պետական կենտրոնացված գնումների մրցույթում/ներում/ հաղթած տնտեսվարողի հետ կնքված մատակարարման պայմանագրերում սահմանված գները փոփոխման ենթակա չեն պայմանագրերով սահմանված ժամկետների ընթացքում:

14. Դեղերի կենտրոնացված էլեկտրոնային բաց աճուրդի եղանակով գնումների համար կազմակերպած գնումների երկու աճուրդների չկայացման դեպքում լիազոր մարմինը իրականացնում է աճուրդային համակարգով գնման ենթակա դեղերի տեսականու պահանջված ծավալների անմիջական ձեռքբերումը դեղարտադրող կազմակերպությունից:

III. ՑԱՆԿ 2-ՈՒՄ ՆԵՐԱՌՎՈՂ ԴԵՂԵՐԻ ՌԵՖԵՐԵՆՏԱՅԻՆ ԳՆԵՐԻ, ՊԵՏՈՒԹՅԱՆ ԿՈՂՄԻՑ ՓՈԽՀԱՏՈՒՑՎՈՂ ԱՌԱՎԵԼԱԳՈՒՅՆ ԳՆԵՐԻ, ՀԵՆԱԿԵՏԱՅԻՆ ԳՆԻ, ԱՌԱՎԵԼԱԳՈՒՅՆ ՄԱՆՐԱԾԱԽ ՀԱՎԵԼԱԳՆԵՐԻ ՀԱՇՎԱՐԿՄԱՆ ԸՆԹԱՑԱԿԱՐԳԸ (ՄԵԹՈԴԱԲԱՆՈՒԹՅՈՒՆԸ)

15. Հանձնաժողովը մինչև ընթացիկ տարվա նոյեմբերի 30-ը գնահատում է հաջորդ ամբողջ տարվա համար՝ սույն որոշման հավելված 1-ի պահանջներով սահմանված ցանկ 2-ում ներառված յուրաքանչյուր դեղի համար ԱԱՊ կազմակերպությունների հաշվին փոխհատուցման ենթակա ծավալները՝ ըստ եռամսակների բաշխումով և ներկայացնում է Հայաստանի Հանրապետության առողջապահության նախարարություն՝ նախարարի հաստատմանը:

16. Դեղի մանրածախ ռեֆերենտային գինը սահմանվում է որպես ռեֆերենտ երկրներում արձանագրված մանրածախ գների հիման վրա վրա հանձնաժողովի ընտրությամբ ներքոհիշյալ ալգորիթմներից մեկով հաշվարկված արժեք.

1) նվազագույն արժեք,

2) նվազագույն արժեք գումարած նվազագույն արժեքի 10%,

3) աճման կարգով դասակարգված ցանկի երկրորդ գին,

4) աճման կարգով դասակարգված ցանկի երրորդ գին,

5) աճման կարգով դասակարգված ցանկի առատջին և երկրորդ գների միջին արժեք,

6) աճման կարգով դասակարգված ցանկի առատջին, երկրորդ և երրորդ գների միջին արժեք,

7) միջնակետային արժեք:

17. Հանձնաժողովը մինչև ընթացիկ տարվա դեկտեմբերի 20-ը ցանկ 2-ում ներառված դեղերի համար ռեֆերենտ երկրներերում այդ ամսաթվի դրությամբ ձևավորված մանրածախ գների վերլուծության հիման հիման վրա սույն ընթացակարգի 18-րդ կետի պահանջներին համապատասխան սահմանում է դեղերի մանրածախ ռեֆերենտային գները:

28. Դեղի առավելագույն մանրածախ հավելագինը սահմանելու համար.

1) Նախ, հաշվարկվում է հենակետային գնի նկատմամբ դեղի մանրածախ ռեֆերենտային գինը ստանալու համար կիրառվող հաշվարկային հավելագնի մեծությունը.

**(2.1)**

2) Եթե՝

**Հաշվարկային** **մանրածախ հավելագինը (%)≤25% (2.2)**

Դեղի առավելագույն մանրածախ հավելագին է սահմանվում դեղի հաշվարկային հավելագինը.

3) Այս դեպքում որպես դեղի ձեռք բերման (փոխհատուցման) առավելագույն գին՝ սահմանվում է դեղի մանրածախ ռեֆերենտային գինը (առանց ԱԱՀ-ի).

**Դեղի ձեռք բերման առավելագույն գինը=դեղի մանրածախ ռեֆերենտային գնին (2.4)**

4) Դեղի ձեռք բերման (փոխհատուցման) առավելագույն գինը՝ ներառյալ ավելացված արժեքի հարկը (ԱԱՀ) այս դեպքում կսահմանվի հետևյալ կերպ.

**Դեղի ձեռք բերման (փոխհատուցման) առավելագույն գինը (ներառյալԱԱՀ-ն) =**

**=1.2\*դեղի մանրածախ ռեֆերենտային գինը (2.5)**

5) Եթե՝

Դեղի առավելագույն մանրածախ հավելագինը սահմանվում է 25%.

6) Այս դեպքում դեղի ձեռք բերման (փոխհատուցման) առավելագույն գինը ՝ սահմանվում է բանաձև (2.8)-ով.

**Դեղի ձեռք բերման (փոխհատուցման) առավելագույն գինը=**

**=1.25\*դեղի հենակետային գինը (2.8)**

7) Դեղի ձեռք բերման (փոխհատուցման) առավելագույն գինը՝ ներառյալ ավելացված արժեքի հարկը (ԱԱՀ) այս դեպքում կսահմանվի հետևյալ կերպ.

**Դեղի ձեռք բերման (փոխհատուցման) առավելագույն գինը (ներառյալԱԱՀ-ն) =**

**=1.25\*1.2\*դեղի հենակետային գինը (2.9)**

8) Ցանկ 2-ում ներառված դեղերի համար Հանձնաժողովի կողմից սահմանած մանրածախ ռեֆերենտային գները և դրանց հիման վրա հաշվարկված՝ Դեղերի ձեռք բերման (փոխհատուցման) առավելագույն գները հանձնաժողովի կազմած եզրակացության հիմքով Հայաստանի Հանրապետության առողջապահության նախարարը ներկայացնում է Հայաստանի Հանրապետության կառավարության հաստատմանը:

29. Դեղերի ձեռք բերման (փոխհատուցման) առավելագույն գները Հայաստանի Հանրապետության կառավարության կողմից հաստատվելուց հետո հանդիսանում են ցանկ 2-ում ընդգրկված փոխհատուցվող դեղերի՝ ԱԱՊ կազմակերպությունների կողմից դեղատնային ցանցից ձեռք բերման պայմանագրերի (փոխհատուցման) առավելագույն գները՝ հաստատման ամսաթվից հետո 12 ամիս տևող ժամանակահատվածի ընթացքում:

20. Հանձնաժողովը իրականացնում է ցանկ 2-ում ներառված դեղերի մանրածախ գների մշտադիտարկումը, համադրումը, վերլուծությունը ռեֆերենտ երկրների դեղերի շուկաներում:

21. Մանրածախ ռեֆերենտային գների, ինչպես նաև դեղերի ձեռք բերման (փոխհատուցման) առավելագույն գների՝ Հայաստանի Հանրապետության կառավարության կողմից նախկինում հաստատված (մակարդակների) արժեքների նկատմամբ 5 տոկոս և ավելի (մեկ ամիս տևող ժամանակահատվածի ընթացքում) կայուն փոփոխություն արձանագրելու դեպքում կազմում է փոխհատուցվող դեղի մանրածախ ռեֆերենտային գնի, ինչպես նաև դեղի ձեռք բերման (փոխհատուցման) առավելագույն գնի փոփոխման վերաբերյալ նոր եզրակացություն, որը Հայաստանի Հանրապետության առողջապահության նախարարը ներկայացնում է Հայաստանի Հանրապետության կառավարության հաստատմանը:

22. Հանձնաժողովը 10 աշխատանքային օրվա ընթացքում ուսումնասիրում է դեղեր մատակարարող կազմակերպությունների կողմից ներկայացված հաղորդումները (փաստաթղթային հիմնավորումները)՝ ցանկ 2-ում ընդգրկված դեղերի համար Հայաստանի Հանրապետության կառավարության կողմից նախկինում հաստատված ռեֆերենտային գնի նկատմամբ 5 տոկոս և ավելի (մեկ ամիս տևող ժամանակահատվածի ընթացքում) կայուն փոփոխություն արձանագրելու վերաբերյալ:

Հաղորդումները հաստաստվելու դեպքում հանձնաժողովը 10 աշխատանքային օրվա ընթացքում կազմում է փոխհատուցվող դեղի մանրածախ ռեֆերենտային գնի, ինչպես նաև դեղի ձեռք բերման (փոխհատուցման) առավելագույն գնի փոփոխման վերաբերյալ նոր եզրակացություն, որը Հայաստանի Հանրապետության առողջապահության նախարարությունը ներկայացնում է Հայաստանի Հանրապետության կառավարության հաստատմանը:

23. Փոխհատուցվող դեղերի ցանկ 2-ում ընդգրկված դեղերի ձեռք բերման (փոխհատուցման) առավելագույն գները Հայաստանի Հանրապետության կառավարության կողմից հաստատվելուց հետո հանդիսանում են ԱԱՊ կազմակերպությունների կողմից դեղատնային գործունեություն իրականացնող տնտեսվարողներին արված հրապարակային օֆերտա նշված դեղերը այդ առավելագույն գներով ձեռք բերելու պայմանագրեր կնքելու (փոխհատուցելու) վերաբերյալ՝ հաստատման ամսաթվից հետո 12 ամիս տևող ժամանակահատվածի համար:

24. Դեղերի ձեռք բերման (փոխհատուցման) առավելագույն գները Հայաստանի Հանրապետության կառավարության կողմից հաստատվելուց հետո հանդիսանում են ցանկ 2-ում ընդգրկված փոխհատուցվող դեղերի՝ ԱԱՊ կազմակերպությունների կողմից դեղատնային ցանցից ձեռք բերման պայմանագրերի (փոխհատուցման) առավելագույն գները՝ հաստատման ամսաթվից հետո 12 ամիս տևող ժամանակահատվածի համար:

Հավելված 2

ՀՀ կառավարության 2018 թվականի

…………………-ի N ………..- Ն որոշման

ՑԱՆԿ

ՌԵՖԵՐԵՆՏԱՅԻՆ ԵՐԿՐՆԵՐԻ, ՈՐՈՆՑ ԴԵՂԵՐԻ ՇՈՒԿԱՆԵՐՈՒՄ ԳՈՐԾՈՂ ՄԵԾԱԾԱԽ (ՄԱՆՐԱԾԱԽ) ԳՆԵՐԻ ՀԱՄԱԴՐՈՒԹՅԱՆ ԱՐԴՅՈՒՆՔՈՒՄ ՓՈԽՀԱՏՈՒՑՎՈՂ ԴԵՂԵՐԻ ՀԱՄԱՐ ԿՍԱՀՄԱՆՎԵՆ ՌԵՖԵՐԵՆՏԱՅԻՆ ՄԵԾԱԾԱԽ (ՄԱՆՐԱԾԱԽ) ԳՆԵՐԸ

1. Վրաստան
2. Մոլդովա
3. էստոնիա
4. Լատվիա
5. Լիտվա
6. Սլովակիա
7. Սլովենիա
8. Ռուսաստանի Դաշնություն
9. Բելառուս
10. Ղազախստան
11. Ղրղզստան
12. Դեղը արտադրող երկիրը

Հայաստանի Հանրապետության

կառավարության աշխատակազմի

ղեկավար-նախարար Վ. Ստեփանյան